અમદાવાદ: દેશની દરેક બહેનની જેમ આમણે પણ પોતાના ભાઈ માટે સુંદર રાખડી ખરીદી. પ્રેમ અને આશા સાથે કવરમાં મૂકીને રક્ષાબંધનના થોડા દિવસો પહેલા પોસ્ટ કરી. પોસ્ટલ એડ્રેસ છે પાકિસ્તાનની કોટ લખપત જેલ. આ રાખડી મોકલનાર વ્યક્તિ છે 45 વર્ષીય રેખા યાદવ. રેખાનો ભાઈ કુલદીપ યાદવ 1994થી પાકિસ્તાનની જેલમાં બંધ છે. કુલદીપ યાદવ પર પાકિસ્તાનમાં જાસૂસી કરવાનો આરોપ છે. રેખા સતત એ જ વિચારોમાં રહે છે કે રાખડી તેના ભાઈ સુધી પહોંચશે કે નહિ અને ભાઈ તેને જીવતો પાછો મળશે કે કેમ?